गुजरात में एलएंडटी लगाएगी 15हजार करोड़  
नाइक ने बताया, हमने गुजरात की बुनियादी ढांचा परियोजनाओं में 15,000 करोड़ रुपये का निवेश करने के लिए सहमति ज्ञापन पर दस्तखत किए हैं।
इंजीनियरिंग और निर्माण कंपनी लार्सन एंड टुब्रो :एलएंडटी: गुजरात की बुनियादी ढांचा परियोजनाओं में 15,000 करोड़ रुपये का निवेश करेगी।  एलएंडटी के चेयरमैन एवं प्रबंध निदेशक एएम नाइक ने पांचवें गतिशील गुजरात वैश्विक सम्मेलन के मौके पर बताया, इस साल हमने गुजरात की बुनियादी ढांचा परियोजनाओं में 15,000 करोड़ रुपये का निवेश करने के लिए सहमति ज्ञापन :एमओयू: पर दस्तखत किए हैं। हालांकि उन्होंने परियोजनाओं का ब्यौरा या निवेश की समयसीमा के बारे में नहीं बताया। नाइक ने कहा, कंपनी राज्य में निवेश कर रही है और आगे चलकर हमारा निवेश और बढ़ेगा। एलएंडटी ने गुजरात में 1979 में परिचालन शुरू किया था। इस समय राज्य में कंपनी के नौ कारखाने चल रहे हैं।